Hvordan bestiller jeg BankID på mobil fra Nordea Direct?
For å bestille BankID fra Nordea Direct må du først bli kunde hos oss.Bestill kodebrikke og legitimasjonskontroll 
 Send oss en melding via “Meldingsboksen” i nettbanken om at du ønsker å bestille kodebrikke fra Nordea Direct og at du vil bli legitimert med pass. Du får da et rekommandert brev tilsendt som du må hente på et postkontor/post i butikk. Du vil også få en SMS med passord fra oss. Ta med passet ditt, det er det eneste gyldige identifikasjonsmåte. På postkontoret/post i butikk legitimerer deg med passet og du mottar kodebrikken. Bestill BankID-avtale hos Nordea Direct 
 Etter 1-3 virkedager etter at du har legitimert deg med pass og hentet kodebrikke kan du bestille BankID. Logg deg inn i nettbanken ved å velge “Logg inn uten BankID”. Bruk passordet du har fått på SMS og sikkerhetskoden fra den nye kodebrikken du har fått fra Nordea Direct. Det er denne brikken den nye BankID-avtalen skal knyttes til. PS: Har du ikke mottatt kodebrikkepassord på SMS, ta kontakt med oss på Kundesenteret, så sender vi deg et nytt. Gå deretter til “Innstillinger” og velge “BankID”. Her velger du om du vil ha BankID på mobil eller BankID og bestiller dette. Velger du BankID på mobil vil du få bekreftelse på SMS etter noen minutter om at det er aktivert og du er klar til å bruke BankID på mobil. Velger du BankID (der du bruker kodebrikken og ikke mobiltelefonen for autentisering hver gang) mottar du en e-post med et engangspassord. Logg inn i nettbanken på nytt, bruk sikkerhetskoden fra kodebrikken og engangspassordet du har fått og sett et nytt passord du velger selv. Etter dette er du klar til å bruke BankID med kodebrikke.